               EURÓPSKA KOMISIA
            V Bruseli2. 7. 2019
            COM(2019) 600 final
            Návrh
            ROZHODNUTIE EURÓPSKEHO PARLAMENTU A RADY,
            ktorým sa mení rozhodnutie (EÚ) 2019/276, pokiaľ ide o úpravy súm mobilizovaných z nástroja flexibility na rok 2019 s cieľom použiť ich v oblasti migrácie, prílevu utečencov a bezpečnostných hrozieb

               DÔVODOVÁ SPRÁVA

                  Európsky parlament a Rada 12. decembra 2018 rozhodli o mobilizácii nástroja flexibility vo výške 1 164 mil. EUR: 179 mil. EUR pre okruh 1a Konkurencieschopnosť pre rast a zamestnanosť s cieľom posilniť kľúčové programy konkurencieschopnosti (konkrétne program Horizont 2020 a Erasmus+) a 985,6 mil. EUR pre okruh 3 podľa návrhu Komisie.

               Komisia dnes predkladá návrh opravného rozpočtu č. 4/2019
                  1
               , ktorý zahŕňa zníženie úrovne viazaných rozpočtových prostriedkov v rámci okruhu 1a aj 3, a teda znižuje potrebu použitia nástroja flexibility. Tento návrh je pripojený k uvedenému NOR a jeho cieľom je zodpovedajúcim spôsobom upraviť sumy mobilizované z nástroja flexibility pri súčasnom rešpektovaní účelu mobilizácie.

               Upravená mobilizácia nástroja flexibility bude predstavovať 1 090 mil. EUR (z 1 164 mil. EUR), z toho 160 mil. EUR je určených pre okruh 1a a 930 mil. EUR pre okruh 3.

               Týmto navrhovaným rozhodnutím o mobilizácii sa zmení rozhodnutie (EÚ) 2019/276 z 12. decembra 2018
                  2
               .

               Indikatívne platobné rozpočtové prostriedky zodpovedajúce navrhovanej zníženej mobilizácii nástroja flexibility sú uvedené v tabuľke:

               (v mil. EUR, v bežných cenách)

                        Rok

                        Platobné rozpočtové prostriedky súvisiace s mobilizáciou nástroja flexibility v roku 2019

                        2019

                        511,5

                        2020

                        242,3

                        2021

                        126,3

                        2022

                        132,0

                        2023

                        78,3

                        Spolu

                        1 090,4

               Návrh

               ROZHODNUTIE EURÓPSKEHO PARLAMENTU A RADY,

               ktorým sa mení rozhodnutie (EÚ) 2019/276, pokiaľ ide o úpravy súm mobilizovaných z nástroja flexibility na rok 2019 s cieľom použiť ich v oblasti migrácie, prílevu utečencov a bezpečnostných hrozieb

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  3
               , a najmä na jej bod 12,

               so zreteľom na návrh Európskej komisie,

               keďže:

               (1)Účelom nástroja flexibility je umožniť financovanie jasne určených výdavkov, ktoré nemožno financovať v rámci stropov, ktoré sú k dispozícii pre jeden alebo viacero iných okruhov.

               (2)Strop ročnej sumy, ktorá je k dispozícii pre nástroj flexibility, predstavuje 600 000 000 EUR (v cenách roku 2011), ako je stanovené v článku 11 nariadenia Rady (EÚ, Euratom) č. 1311/2013
                  4
               , pričom táto suma sa v prípade potreby zvýši o prepadnuté sumy sprístupnené v súlade s odsekom 1 druhým pododsekom uvedeného článku.

               (3)Európsky parlament a Rada prijali 12. decembra 2018 rozhodnutie (EÚ) 2019/276
                  5
               , ktorým sa mobilizuje nástroj flexibility na rozpočtový rok 2019 s cieľom posilniť kľúčové programy v oblasti konkurencieschopnosti, a to vo výške presahujúcej strop okruhu 1a (Konkurencieschopnosť pre rast a zamestnanosť) o sumu 178 715 475 EUR, ako aj s cieľom financovať opatrenia v oblasti migrácie, utečencov a bezpečnosti, a to vo výške presahujúcej strop okruhu 3 (Bezpečnosť a občianstvo) o sumu 985 629 138 EUR.

               (4)Návrh opravného rozpočtu č. 4/2019
                  6
                zahŕňa zníženie úrovne viazaných rozpočtových prostriedkov v rámci okruhu 1a a 3, a teda znižuje potrebu použitia nástroja flexibility. Preto je potrebné sumy mobilizované z nástroja flexibility na rok 2019 zodpovedajúcim spôsobom upraviť. Takisto je potrebné upraviť očakávaný profil platieb.

               (5)Rozhodnutie (EÚ) 2019/276 by sa preto malo zodpovedajúcim spôsobom zmeniť.

               (6)Mobilizácia nástroja flexibility sa prijíma súčasne s opravným rozpočtom na rok 2019, keďže to umožňuje financovanie niektorých akcií nad rámec stropu viacročného finančného rámca. S cieľom zabezpečiť súlad s uvedenou zmenou by toto rozhodnutie malo nadobudnúť účinnosť dňom jeho prijatia,

               PRIJALI TOTO ROZHODNUTIE:

               Článok 1

               V rozhodnutí (EÚ) 2019/276 sa v článku 1 ods. 1 prvý pododsek mení takto: Suma „178 715 475 EUR“ sa nahrádza sumou „160 195 475 EUR“ a suma „985 629 138 EUR“ sa nahrádza sumou „930 188 138 EUR“. V ods. 2 prvom pododseku sa písmená a) až e) nahrádzajú takto:

               „a)
                     511 468 976 EUR v roku 2019;

               b)
                     242 308 256 EUR v roku 2020;

               c)
                     126 300 853 EUR v roku 2021;

               d)
                     131 990 641 EUR v roku 2022;

               e)
                     78 314 887 EUR v roku 2023.“

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

               V Bruseli

                  Za Európsky parlament
                        Za Radu

                  predseda
                        predseda

                     (1)

                        COM(2019) 610, 2.7.2019.

                     (2)

                        Ú. v. EÚ L 54, 22.2.2019, s. 3.

                     (3)

                        Ú. v. EÚ C 373, 20.12.2013, s. 1.

                     (4)

                        Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (5)

                        Rozhodnutie Európskeho parlamentu a Rady (EÚ) 2019/276 z 12. decembra 2018 o mobilizácii nástroja flexibility na posilnenie programov kľúčových pre konkurencieschopnosť EÚ a na financovanie okamžitých rozpočtových opatrení na riešenie pretrvávajúcich výziev súvisiacich s migráciou, prílevom utečencov a bezpečnostnými hrozbami (Ú. v. EÚ L 54, 22.2.2019, s. 3).

                     (6)

                        COM(2019) 610 z 2. júla 2019.


               EURÓPSKA KOMISIA
            V Bruseli3. 7. 2019
            COM(2019) 313 final
            2019/0147(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Spoločnom výbore zriadenom podľa Dohody medzi Európskou úniou a Japonskom o hospodárskom partnerstve, pokiaľ ide o prijatie zoznamu rozhodcov

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie v Spoločnom výbore zriadenom podľa Dohody medzi Európskou úniou a Japonskom o hospodárskom partnerstve v súvislosti s plánovaným prijatím zoznamu osôb, ktoré sú ochotné a schopné zastávať funkciu rozhodcov.

               2.Kontext návrhu

               2.1.Dohoda medzi Európskou úniou a Japonskom o hospodárskom partnerstve

               Cieľom Dohody medzi Európskou úniou a Japonskom o hospodárskom partnerstve (ďalej len „dohoda“) je liberalizácia a uľahčenie obchodu a investícií, ako aj podpora užších hospodárskych vzťahov medzi zmluvnými stranami.

               Dohodu uzavrela Rada Európskej únie 20. decembra 2018 po ratifikácii Európskym parlamentom 12. decembra 2018. Dohoda nadobudla platnosť 1. februára 2019.

               2.2.Spoločný výbor

               Článkom 22.1 ods. 1 dohody sa zriaďuje Spoločný výbor zložený zo zástupcov oboch zmluvných strán. Všetky rozhodnutia a odporúčania Spoločného výboru sa prijímajú na základe konsenzu a môžu byť prijaté buď na zasadnutiach s osobnou účasťou, alebo písomne (článok 22.2 ods. 3).

               Podľa článku 22.1 ods. 4 písm. f) dohody Spoločný výbor na svojom prvom zasadnutí 10. apríla 2019 prijal rokovací poriadok tribunálu a kódex správania pre rozhodcov, ako sa uvádzajú v článku 21.30 kapitoly o urovnávaní sporov.

               2.3.Pripravovaný akt Spoločného výboru

               Podľa článku 21.9 ods. 1 Spoločný výbor takisto zostaví zoznam aspoň deviatich osôb, ktoré sú ochotné a schopné zastávať funkciu rozhodcov (ďalej len „pripravovaný akt“).

               Takéto rozhodnutie Spoločného výboru by sa malo v zásade prijať na jeho prvom zasadnutí podľa článku 22.1 ods. 2 dohody. Môže sa však prijať aj písomne podľa článku 22.2 ods. 3 dohody.

               V zmysle článku 21.9 ods. 1 sa zoznam skladá z troch čiastkových zoznamov: po jednom čiastkovom zozname pre každú zmluvnú stranu a jeden čiastkový zoznam osôb, ktoré nie sú štátnymi príslušníkmi žiadnej z nich a ktoré budú plniť funkciu predsedu tribunálu. Každý čiastkový zoznam obsahuje najmenej tri osoby. Na účely zostavenia alebo aktualizácie čiastkového zoznamu predsedov môže každá zmluvná strana navrhnúť najviac tri osoby.

               Medzi zmluvnými stranami bol vypracovaný návrh zoznamu pätnástich osôb, ktoré sú ochotné a schopné zastávať funkciu rozhodcov.

               3.Pozícia, ktorá sa má zaujať v mene Únie

               Týmto návrhom rozhodnutia Rady sa stanovuje pozícia, ktorá sa má zaujať v mene Únie v Spoločnom výbore zriadenom podľa Dohody medzi Európskou úniou a Japonskom o hospodárskom partnerstve, pokiaľ ide o prijatie zoznamu osôb, ktoré sú ochotné a schopné zastávať funkciu rozhodcov.

               Medzi zmluvnými stranami bol vypracovaný návrh zoznamu pätnástich osôb, ktoré sú ochotné a schopné zastávať funkciu rozhodcov. Zoznam spĺňa požiadavky článku 21.9 ods. 1 dohody, že každý čiastkový zoznam obsahuje najmenej tri osoby. Čiastkový zoznam pre EÚ zahŕňa štyri osoby, čiastkový zoznam pre Japonsko zahŕňa päť osôb a čiastkový zoznam spoločne dohodnutých predsedov zahŕňa šesť osôb.

               Prijatie týchto dokumentov je nevyhnutné na to, aby sa mohli uplatňovať ustanovenia kapitoly 21 dohody (Urovnávanie sporov), a teda aby sa dohoda mohla bezproblémovo vykonávať.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  1
               .

               4.1.2.Uplatnenie na tento prípad

               Spoločný výbor je orgán zriadený dohodou, a to Dohodou medzi Európskou úniou a Japonskom o hospodárskom partnerstve.

               Akt, ktorý má Spoločný výbor prijať, predstavuje akt s právnymi účinkami. Pripravovaný akt bude záväzný podľa medzinárodného práva v súlade s článkom 102 dohody.

               Pripravovaným aktom sa nedopĺňa ani nemení inštitucionálny rámec dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo hlavná alebo prevažujúca zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú spoločnej obchodnej politiky.

               Hmotnoprávnym základom navrhovaného rozhodnutia je preto článok 207 ZFEÚ.

               4.3.Záver

               Právnym základom navrhovaného rozhodnutia by mal byť článok 207 ZFEÚ v spojení s článkom 218 ods. 9 ZFEÚ.

               2019/0147 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Spoločnom výbore zriadenom podľa Dohody medzi Európskou úniou a Japonskom o hospodárskom partnerstve, pokiaľ ide o prijatie zoznamu rozhodcov

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 3 a článok 207 ods. 4 prvý pododsek v spojení s článkom 218 ods. 9,

               so zreteľom na návrh Európskej komisie,

               keďže:

               (1)Únia uzavrela Dohodu medzi Európskou úniou a Japonskom o hospodárskom partnerstve (ďalej len „dohoda“) na základe rozhodnutia Rady (EÚ) 2018/1907 z 20. decembra 2018
                  2
                a táto dohoda nadobudla platnosť 1. februára 2019. Podľa článku 22.1 ods. 4 dohody Spoločný výbor zabezpečí riadne a účinné fungovanie tejto dohody.

               (2)V článku 21.9 ods. 1 dohody sa predpokladá, že Spoločný výbor na svojom prvom zasadnutí zostaví zoznam aspoň deviatich osôb, ktoré sú ochotné a schopné zastávať funkciu rozhodcov. Podľa článku 22.2 ods. 3 dohody sa rozhodnutia Spoločného výboru môžu prijímať aj písomne.

               (3)Je vhodné stanoviť pozíciu, ktorá sa má zaujať v mene Únie v Spoločnom výbore, keďže pripravované rozhodnutie bude pre Úniu záväzné,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie v Spoločnom výbore zriadenom podľa Dohody medzi Európskou úniou a Japonskom o hospodárskom partnerstve, pokiaľ ide o prijatie zoznamu rozhodcov, je založená na návrhu rozhodnutia Spoločného výboru pripojeného k tomuto rozhodnutiu.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (2)

                        Ú. v. EÚ L 330, 27.12.2018, s. 1.

    ---documentbreak---

               EURÓPSKA KOMISIA
            V Bruseli3. 7. 2019
            COM(2019) 313 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie v Spoločnom výbore zriadenom podľa Dohody medzi Európskou úniou a Japonskom o hospodárskom partnerstve, pokiaľ ide o prijatie zoznamu rozhodcov

               NÁVRH

               ROZHODNUTIE SPOLOČNÉHO VÝBORU č. …/2019

               PODĽA DOHODY MEDZI EURÓPSKOU ÚNIOU A JAPONSKOM O HOSPODÁRSKOM PARTNERSTVE

               z...

               o zostavení zoznamu

               osôb, ktoré sú ochotné a schopné zastávať funkciu rozhodcov

               SPOLOČNÝ VÝBOR,

               so zreteľom na Dohodu medzi Európskou úniou a Japonskom o hospodárskom partnerstve podpísanú 17. júla 2018 v Tokiu, a najmä na jej článok 21.9 ods. 1 a článok 22.2 ods. 3,

               PRIJAL TOTO ROZHODNUTIE:

               1.Zoznam osôb, ktoré sú ochotné a schopné plniť funkciu rozhodcov, je stanovený v prílohe.

               Toto rozhodnutie nadobúda účinnosť dňom jeho prijatia.

               V … dňa …

                        Za Spoločný výbor

                        minister zahraničných vecí Japonska

                        zástupca EÚ

               PRÍLOHA

               ZOZNAM ROZHODCOV

               PODĽA ČLÁNKU 21.9 ODS. 1 DOHODY

               Rozhodcovia, ktorých navrhla Európska únia

               1.Pieter Jan KUIJPER

               2.Laurence BOISSON DE CHAZOURNES

               3.Giorgio SACERDOTI

               4.Hélène RUIZ FABRI

               Rozhodcovia, ktorých navrhlo Japonsko

               1.Akio SHIMIZU

               2.Ichiro ARAKI

               3.Shotaro OSHIMA

               4.Kozo KAWAI

               5.Hironobu SAKAI

               Predsedovia

               1.Merit JANOW (USA)

               2.David UNTERHALTER (Južná Afrika)

               3.Christian HAEBERLI (Švajčiarsko)

               4.Armand DE MESTRAL (Kanada)

               5.William DAVEY (USA)

               6.Jennifer A. HILLMAN (USA)


               EURÓPSKA KOMISIA
            V Bruseli20. 9. 2019
            COM(2019) 432 final
            2019/0204(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v asociačnom výbore zriadenom Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o výmenu informácií na účely posúdenia vplyvu dohody vo forme výmeny listov, ktorou sa mení uvedená dohoda

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Únie v asociačnom výbore zriadenom Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej
                  1
                v súvislosti s plánovaným prijatím rozhodnutia o výmene informácií s Marokom na účely posúdenia vplyvu dohody vo forme výmeny listov z 25. októbra 2018, ktorou sa mení dohoda o pridružení
                  2

               2.Kontext návrhu

               2.1.Dohoda o pridružení medzi EÚ a Marokom

               Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej („dohoda o pridružení“) sa vytvorila zóna voľného obchodu medzi Európskou úniou a Marokom na základe recipročnej colnej liberalizácie obchodu s priemyselnými výrobkami, poľnohospodárskymi výrobkami a produktmi rybolovu. Zavádza sa ňou zóna voľného obchodu, ktorá zaručuje Maroku veľmi rozsiahly preferenčný prístup na trh EÚ. Dohoda nadobudla platnosť 1. marca 2000.

               Rada schválila svojím rozhodnutím (EÚ) 2019/217 z 28. januára 2019
                  3
                uzavretie Dohody vo forme výmeny listov medzi Európskou úniou a Marockým kráľovstvom o zmene protokolov č. 1 a č. 4 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej s cieľom rozšíriť colné preferencie stanovené v dohode o pridružení na výrobky s pôvodom v Západnej Sahare.

               2.2.Asociačný výbor EÚ – Maroko

               Asociačný výbor EÚ – Maroko je orgán vytvorený na základe dohody o pridružení, ktorý zodpovedá za vykonávanie dohody. Zároveň disponuje aj právomocou rozhodovať o spravovaní dohody. Asociačný výbor prijíma svoje rozhodnutia po vzájomnej dohode medzi zmluvnými stranami. V období medzi jednotlivými zasadnutiami môže rozhodnutia prijímať písomným postupom, pokiaľ s tým súhlasia obidve zmluvné strany.

               2.3.Pripravovaný akt Asociačného výboru EÚ – Maroko

               Asociačný výbor EÚ – Maroko musí prijať rozhodnutie o podmienkach, za ktorých sa bude vykonávať posudzovanie vplyvu dohody schválenej 28. januára 2019 Radou, a hlavne posudzovanie jej vplyvu na udržateľný rozvoj, najmä pokiaľ ide o prínosy pre dotknuté obyvateľstvo a využívanie prírodných zdrojov Západnej Sahary („pripravovaný akt“). Rozhodnutie sa musí prijať najneskôr do dvoch mesiacov od nadobudnutia platnosti tejto dohody.

               Cieľom pripravovaného aktu je určiť podmienky, za ktorých sa bude uskutočňovať výmena informácií medzi zmluvnými stranami, aby sa mohol posúdiť vplyv rozšírenia colných preferencií stanovených v dohode o pridružení na výrobky zo Západnej Sahary.

               Pripravovaný akt sa stane pre zmluvné strany záväzným v súlade s článkom 83 ods. 2 dohody, v ktorom sa stanovuje: „Svoje rozhodnutia predkladá po dohode medzi zmluvnými stranami. Tieto rozhodnutia sú záväzné pre zmluvné strany, ktoré uskutočnia opatrenia potrebné na vykonanie prijatých rozhodnutí.“

               3.Pozícia, ktorá sa má zaujať v mene Únie

                  Obchodné preferencie stanovené v dohode o pridružení sa od nadobudnutia platnosti tejto dohody uplatňovali de facto aj na výrobky s pôvodom v Západnej Sahare, ktorá je nesamosprávnym územím. Vo svojom rozsudku z 21. decembra 2016 vo veci C-104/16 P
                     4
                   Súdny dvor Európskej únie rozhodol, že dohoda o pridružení uzavretá medzi Úniou a Marokom sa na Západnú Saharu nevzťahuje.

                  V praxi, ktorá spočívala v tom, že sa obchodné preferencie stanovené v dohode o pridružení a v protokoloch k tejto dohode de facto uplatňovali na výrobky s pôvodom v Západnej Sahare, sa tak nemohlo ďalej pokračovať. Dvojstranné dohody medzi Európskou úniou a Marokom sa však môžu za určitých podmienok rozšíriť na Západnú Saharu za predpokladu, že existuje primeraný právny základ.

                  Rada 29. mája 2017 poverila Komisiu, aby začala rokovania s cieľom poskytnúť právny základ na udelenie preferencií výrobkom s pôvodom v Západnej Sahare, a prijala smernice na rokovania. V roku 2017 prebehli dve kolá rokovaní. Hlavní vyjednávači parafovali návrh dohody 31. januára 2018. Zmluvné strany podpísali dohodu 25. októbra 2018. Rada po získaní súhlasu Európskeho parlamentu prijala 28. januára 2019 rozhodnutie o uzavretí Dohody vo forme výmeny listov medzi Európskou úniou a Marockým kráľovstvom o zmene protokolov č. 1 a č. 4 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, čím poskytla právny základ na to, aby sa výrobkom s pôvodom v Západnej Sahare udelili rovnaké colné preferencie ako výrobkom z Maroka.

                  Prostredníctvom zmeny predmetných protokolov k dohode o pridružení sa zároveň umožňuje, aby sa colné preferencie Únie udeľovali na základe posúdenia prínosov pre miestne obyvateľstvo a dodržiavania ľudských práv.

                  Útvary Komisie posúdili prípadný vplyv dohody na udržateľný rozvoj, najmä pokiaľ ide o prínosy pre dotknuté obyvateľstvo a využívanie prírodných zdrojov Západnej Sahary (ďalej len „dotknuté územia“), tak, ako to žiadala Rada vo svojich smerniciach na rokovania prijatých 29. mája 2017. Toto posúdenie sa týka obchodných tokov pochádzajúcich zo Západnej Sahary a konkrétnejšie produktov rybolovu, poľnohospodárskych výrobkov a fosfátov. Zakladá sa na analýze dostupných údajov z minulosti, ale aj na prognózach do budúcnosti. Z tohto posúdenia vyplýva, že udelenie colných preferencií stanovených v dohode o pridružení medzi EÚ a Marokom malo pozitívny vplyv na dotknuté obyvateľstvo a v budúcnosti by sa mal tento vplyv zachovať, či dokonca ďalej rásť. Posúdenie vplyvu sa nachádza v správe vypracovanej útvarmi Komisie v spolupráci s Európskou službou pre vonkajšiu činnosť (ESVČ) z 11. júna 2018
                     5
                   o prínosoch rozšírenia colných preferencií na výrobky s pôvodom v Západnej Sahare pre obyvateľstvo Západnej Sahary a o konzultácii tohto obyvateľstva.

                  Aby sa zabezpečilo monitorovanie účinku dohody na dotknuté obyvateľstvo a využívanie prírodných zdrojov na dotknutých územiach, v dohode sa výslovne stanovuje náležitý rámec a postup, ktorý zmluvným stranám umožňuje posúdiť na základe pravidelnej výmeny informácií vplyv dohody počas jej vykonávania. Európska únia a Maroko sa dohodli, že si budú najmenej raz ročne navzájom vymieňať informácie v rámci asociačného výboru zriadeného dohodou o pridružení medzi EÚ a Marokom. Cieľom tohto návrhu je práve určiť konkrétne podmienky vykonávania takéhoto posúdenia vplyvu stanoveného v dohode, aby ich asociačný výbor mohol prijať.

                  Výmenou informácií sa sleduje rovnaký cieľ ako vo vyššie spomínanej správe útvarov Komisie a ESVČ.

                  Pokiaľ ide o vplyv na miestne hospodárstvo, doterajšie dostupné informácie sa týkali predovšetkým poľnohospodárstva a rybolovu, hoci preferencie sa vzťahujú na všetky výrobky; to, aké údaje sa budú vymieňať, sa teda bude môcť meniť v závislosti od vývoja činností v Západnej Sahare. Výmena informácií sa mimochodom netýka len hospodárskych aspektov (prínosy v užšom zmysle slova), ale musí umožniť širšie posúdenie zahŕňajúce aj také aspekty, ako sú napríklad udržateľný rozvoj a vplyv na využívanie prírodných zdrojov.

                  Okrem výmeny informácií, ktorá je stanovená v dohode, sa s Marokom dohodlo na tom, že zavedenie mechanizmus na zber štatistických údajov o vývozoch výrobkov s pôvodom v Západnej Sahare do EÚ, ktoré každý mesiac sprístupní Komisii, ako aj colným úradom členských štátov.

                  Slovom „vzájomnej“, ktoré sa vyskytuje v dohode z 25. októbra 2018, sa kladie dôraz na to, že výmena nie je jednostranná. Maroko teda bude môcť žiadať od Európskej únie, aby mu poskytla informácie o výrobe konkrétnych kategórií výrobkov, ktoré sú pre Maroko zaujímavé, ako aj informácie o obchode s týmito kategóriami výrobkov, a to na základe už existujúcich informačných systémov.

                  Tento návrh je v súlade so súčasnou obchodnou politikou. Zároveň je v súlade so všeobecnými cieľmi európskej susedskej politiky a s celkovou politikou Únie voči Maroku, usilujúcou sa o posilnenie privilegovaného partnerstva s touto krajinou bez toho, aby tým bol dotknutý výsledok konania, ktoré sa vedie v Organizácii Spojených národov v súvislosti so Západnou Saharou.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „ pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody. “

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ.“
                  6

               4.1.2.Uplatnenie na tento prípad

               Asociačný výbor EÚ – Maroko je orgán zriadený dohodou, konkrétne Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej.

               Akt, ktorý má asociačný výbor prijať, predstavuje akt s právnymi účinkami. Pripravovaný akt bude podľa medzinárodného práva záväzný v súlade s článkom 83 dohody.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú najmä spoločnej obchodnej politiky.

               Hmotnoprávnym základom navrhovaného rozhodnutia je preto článok 207 ods. 3 a ods. 4 prvý pododsek ZFEÚ.

               4.3.Záver

               Právnym základom navrhovaného rozhodnutia by mal byť článok 207 ods. 4 prvý pododsek ZFEÚ v spojení s článkom 218 ods. 9 ZFEÚ.

               5.UVEREJNENIE PRIPRAVOVANÉHO AKTU

               Keďže rozhodnutím asociačného výboru sa doplní rokovací poriadok asociačného výboru, je vhodné uverejniť ho po jeho prijatí v Úradnom vestníku Európskej únie.

               2019/0204 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v asociačnom výbore zriadenom Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o výmenu informácií na účely posúdenia vplyvu dohody vo forme výmeny listov, ktorou sa mení uvedená dohoda

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 3 a ods. 4 prvý pododsek v spojení s článkom 218 ods. 9,

               so zreteľom na návrh Európskej komisie,

               keďže:

               (1)Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej („dohoda o pridružení“) bola uzavretá v mene Únie rozhodnutím Rady a Komisie 2000/204/ES, ESUO
                  7
                z 24. januára 2000 a platnosť nadobudla 1. marca 2000.

               (2)Rada schválila svojím rozhodnutím (EÚ) 2019/217 z 28. januára 2019 uzavretie dohody vo forme výmeny listov medzi Európskou úniou a Marockým kráľovstvom o zmene protokolov č. 1 a č. 4 k dohode o pridružení („zmena protokolov č. 1 a č. 4“)
                  8
                s cieľom rozšíriť colné preferencie stanovené v dohode o pridružení na výrobky s pôvodom v Západnej Sahare.

               (3)V súlade s článkom 81 dohody o pridružení sa zriadil asociačný výbor, ktorý je zodpovedný za spravovanie dohody. Podľa článku 83 tej istej dohody má asociačný výbor právomoc prijímať rozhodnutia týkajúce sa spravovania dohody, ako aj tých oblastí, v ktorých naň Rada delegovala svoje právomoci.

               (4)Asociačný výbor musí prijať do dvoch mesiacov od dátumu nadobudnutia platnosti zmien protokolov č. 1 a č. 4 rozhodnutie o podmienkach, za ktorých sa bude posudzovať vplyv tejto dohody, a hlavne jej vplyv na udržateľný rozvoj, najmä pokiaľ ide o prínosy pre dotknuté obyvateľstvo a využívanie prírodných zdrojov Západnej Sahary („dotknuté územia“).

               (5)Je vhodné stanoviť pozíciu, ktorá sa má zaujať v mene Únie v asociačnom výbore, keďže pripravované rozhodnutie bude pre Úniu záväzné.

               (6)Aby sa zabezpečilo monitorovanie účinkov dohody na dotknuté obyvateľstvo a využívanie prírodných zdrojov na dotknutých územiach, v dohode sa výslovne stanovuje náležitý rámec a postup, ktorý zmluvným stranám umožňuje posúdiť na základe pravidelnej výmeny informácií vplyv dohody počas jej vykonávania. Európska únia a Maroko sa dohodli, že si budú najmenej raz ročne navzájom vymieňať informácie v rámci asociačného výboru zriadeného dohodou o pridružení medzi EÚ a Marokom. Je vhodné určiť konkrétne podmienky vykonávania tohto posudzovania vplyvu, aby ich mohol prijať asociačný výbor.

               (7)Výmenou informácií sa sleduje rovnaký cieľ ako v správe vypracovanej útvarmi Komisie v spolupráci s Európskou službou pre vonkajšiu činnosť z 11. júna 2018 o prínosoch rozšírenia colných preferencií na výrobky s pôvodom v Západnej Sahare pre obyvateľstvo Západnej Sahary a o konzultácii tohto obyvateľstva
                  9
               .

               (8)Pokiaľ ide o vplyv na miestne hospodárstvo, doterajšie dostupné informácie sa týkajú predovšetkým poľnohospodárstva a rybolovu, hoci preferencie sa vzťahujú na všetky výrobky; to, aké údaje sa budú vymieňať, sa teda bude môcť meniť v závislosti od vývoja činností v Západnej Sahare. Výmena informácií sa mimochodom nevzťahuje len na hospodárske aspekty (prínosy v užšom zmysle slova), ale musí umožniť aj širšie posúdenie vrátane takých aspektov, akými sú napríklad udržateľný rozvoj a vplyv na využívanie prírodných zdrojov.

               (9)S Marokom sa dohodlo aj na tom, že zvlášť zavedie mechanizmus na zber štatistických údajov o vývozoch výrobkov s pôvodom v Západnej Sahare do EÚ, ktoré každý mesiac sprístupní Komisii, ako aj colným úradom členských štátov.

               (10)Maroko bude môcť žiadať od Európskej únie, aby mu poskytla informácie o výrobe konkrétnych kategórií výrobkov, ktoré sú pre Maroko zaujímavé, ako aj informácie o obchode s týmito kategóriami výrobkov, a to na základe už existujúcich informačných systémov,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na zasadnutí Asociačného výboru EÚ – Maroko zriadeného na základe článku 81 Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, je založená na návrhu rozhodnutia tohto asociačného výboru pripojenom k tomuto rozhodnutiu.

               Článok 2

               Toto rozhodnutie je určené členským štátom a Komisii.

               V Bruseli

                     Za Radu

                     Predseda

                     (1)

                        Ú. v. ES L 70, 18.3.2000, s. 2.

                     (2)

                        Ú. v. EÚ L 34, 6.2.2019, s. 4.

                     (3)

                        Ú. v. EÚ L 34, 6.2.2019, s. 1.

                     (4)

                        Rozsudok Súdneho dvora z 21. decembra 2016, Rada/Front Polisario, C-104/16 P, ECLI:EU:C:2016:973.

                     (5)

                        Pracovný dokument útvarov Komisie [SWD (2018) 346 final], ktorý je sprievodným dokumentom k návrhu rozhodnutia Rady o uzavretí Dohody vo forme výmeny listov medzi Európskou úniou a Marockým kráľovstvom o zmene protokolov č. 1 a č. 4 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej [COM (2018) 481 final].

                     (6)

                        Rozsudok Súdneho dvora zo 7. októbra 2014, Nemecko/Rada (OIV), C-399/12, ECLI:EU:C:2014:2258, body 61 až 64.

                     (7)

                        Ú. v. ES L 70, 18.3.2000, s. 1.

                     (8)

                        Ú. v. EÚ L 34, 6.2.2019, s. 4.

                     (9)

                        SWD (2018) 346 final.

    ---documentbreak---

               EURÓPSKA KOMISIA
            V Bruseli20. 9. 2019
            COM(2019) 432 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie v asociačnom výbore zriadenom Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o výmenu informácií na účely posúdenia vplyvu dohody vo forme výmeny listov, ktorou sa mení uvedená dohoda

               NÁVRH

               ROZHODNUTIE ASOCIAČNÉHO VÝBORU EÚ – MAROKO Č. ../…..

               z...

               o výmene informácií medzi Európskou úniou a Marockým kráľovstvom na účely posúdenia vplyvu dohody vo forme výmeny listov z 25. októbra 2018

               ASOCIAČNÝ VÝBOR EÚ – MAROKO,

               so zreteľom na Dohodu vo forme výmeny listov medzi Európskou úniou a Marockým kráľovstvom z 25. októbra 2018 o zmene protokolov č. 1 a č. 4 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej,

               so zreteľom na Euro-stredomorskú dohodu z 26. februára 1996 o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, a najmä na jej článok 83,

               keďže:

               (1)Dohoda vo forme výmeny listov medzi Európskou úniou a Marockým kráľovstvom o zmene protokolov č. 1 a č. 4 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej nadobudla platnosť 19. júla 2019.

               (2)Na základe tejto dohody sa na výrobky s pôvodom v Západnej Sahare (ďalej len „dotknuté územia“), ktoré podliehajú kontrole colných orgánov Marockého kráľovstva, vzťahujú rovnaké obchodné preferencie ako tie, ktoré Európska únia udeľuje výrobkom, na ktoré sa vzťahuje dohoda o pridružení medzi Európskou úniou a Marockým kráľovstvom.

               (3)V duchu partnerstva a s cieľom umožniť zmluvným stranám posúdiť vplyv tejto dohody, a hlavne jej vplyv na udržateľný rozvoj, najmä pokiaľ ide o prínosy pre dotknuté obyvateľstvo a využívanie prírodných zdrojov dotknutých území, sa Európska únia a Marocké kráľovstvo dohodli, že si v rámci asociačného výboru budú aspoň raz ročne vzájomne vymieňať informácie.

               (4)Konkrétne podmienky vykonávania tohto posudzovania musí prijať asociačný výbor najneskôr do dvoch mesiacov od nadobudnutia platnosti dohody,

               PRIJAL TOTO ROZHODNUTIE:

               Článok 1

               1.
                     S cieľom umožniť zmluvným stranám, aby posúdili vplyv dohody na udržateľný rozvoj počas jej uplatňovania, sa Európska únia a Marocké kráľovstvo dohodli takto:

               –
                     Európska únia a Maroko si vymieňajú údaje, ktoré sa v dotknutých hlavných odvetviach činnosti považujú za relevantné, ako aj štatistické, hospodárske, sociálne a environmentálne informácie, a to najmä o výhodách dohody pre dotknuté obyvateľstvo a využívaní prírodných zdrojov dotknutých území. Zoznam relevantných informácií sa nachádza v prílohe k tomuto rozhodnutiu.

               –
                     Táto výmena sa bude uskutočňovať na základe písomného oznámenia, ktoré sa zašle vopred, a to najneskôr dva mesiace pred zasadnutím asociačného výboru; v nadväznosti na toto oznámenie sa môžu najneskôr jeden mesiac pred zasadnutím výboru zasielať žiadosti o objasnenie a doplňujúce otázky, ktoré sa prípadne vyskytli v súvislosti s tematickými oblasťami, ktoré boli schválené týmto rozhodnutím.

               2.
                     V duchu partnerstva a s cieľom umožniť zmluvným stranám, aby posúdili vplyv dohody, sa zmluvné strany okrem toho dohodli aj na tom, že Maroko môže požiadať Európsku úniu o informácie o výrobe konkrétnych kategórií výrobkov, ktoré sú pre Maroko zaujímavé, ako aj informácie o obchode s týmito výrobkami, a to na základe už existujúcich informačných systémov. Európska únia a Marocké kráľovstvo sa dohodli takto:

               –
                     Maroko písomne predloží svoju žiadosť Európskej únii tri mesiace pred zasadnutím asociačného výboru.

               –
                     Výmena sa bude uskutočňovať na základe písomného oznámenia, ktoré Európska únia zašle vopred, a to najneskôr dva mesiace pred zasadnutím asociačného výboru; v nadväznosti na toto oznámenie sa môžu najneskôr jeden mesiac pred zasadnutím výboru zasielať žiadosti o objasnenie a doplňujúce otázky.

               3.
                     Zmluvné strany si svoje závery vymenia v rámci asociačného výboru každý rok najneskôr (xx).

               4.
                     Zápisnicu vrátane záverov asociačného výboru musia zmluvné strany schváliť do jedného mesiaca od zasadnutia.

               Článok 2

               Príloha tvorí neoddeliteľnú súčasť tohto rozhodnutia.

               Článok 3

               Toto rozhodnutie nadobúda účinnosť dňom jeho prijatia asociačným výborom.

               V [Rabate] [Bruseli] [x/x/]2019

               Za Asociačný výbor EÚ – Maroko

               PRÍLOHA

               Informácie relevantné pre výmenu informácií podľa dohody

               Vymieňané informácie musia umožniť aktualizáciu správy vypracovanej útvarmi Komisie v spolupráci s Európskou službou pre vonkajšiu činnosť (ESVČ) z 11. júna 2018
                  1
               , v ktorej sa preukázali prínosy rozšírenia colných preferencií na výrobky pochádzajúce z dotknutých území pre dotknuté obyvateľstvo. Výmena informácií preto musí zahŕňať podrobné informácie, ktoré umožnia posúdiť vplyv dohody počas jej uplatňovania, vrátane všeobecných informácií o dotknutom obyvateľstve a dotknutých územiach. Tieto informácie sú určené výhradne na účely posúdenia vplyvu a prípravy aktualizácie uvedenej správy útvarmi Komisie a ESVČ. Medzi relevantné informácie patria orientačne tieto informácie:

               1.Všeobecné informácie

               Sociálne štatistické informácie za dotknuté územia, ktorých výrobky podliehajú kontrole colných orgánov Marockého kráľovstva, ako napríklad: obyvateľstvo (ak je to možné podľa veku a pohlavia), zamestnanosť (absolútny počet, počet v závislosti od vývozu a vývozu do Európskej únie), úroveň miezd, index ľudského rozvoja, vzdelávanie (napr. počet zariadení, miest, žiakov, školská dochádzka), zdravie (napr. počet nemocníc, lôžok a lekárov), základné služby (napr. prístup k pitnej vode a elektrine), miera chudoby, doprava.

               Hospodárske štatistické informácie za dotknuté územie, ako je ročná miera rastu HDP a HDP na obyvateľa, dôležité odvetvia, veľkosť produkcie, percentuálny podiel vývozu a vývozu do Európskej únie.

               Environmentálne štatistické informácie za dotknuté územie, ako napríklad: využívanie prírodných zdrojov, a najmä vody, spracovanie odpadu (poľnohospodárstvo, baníctvo), udržateľné hospodárenie s populáciami rýb, znečisťovanie.

               2.Údaje za hlavné vývozné odvetvia hospodárstva

               Najmä za odvetvia poľnohospodárstva a rybolovu, ako aj ďalšie odvetvia, v ktorých sa uskutočňuje vývoz z dotknutých území do Európskej únie, napríklad tieto údaje:

               ‒výroba podľa druhu výrobku (napr. paradajky, melóny atď. a podľa druhu v prípade rybolovu),

               ‒využívané plochy (zavlažované a pod skleníkmi) a zozbierané objemy,

               ‒objem a hodnota vývozu do Európskej únie (a prípadne aj do iných destinácií),

               ‒spracovateľské podniky podľa odvetví a činností, ktoré sa v nich vykonávajú,

               ‒pracovné miesta (dočasné alebo trvalé) vytvorené priamo a nepriamo (doprava, dodávatelia, skladovanie...) týmito činnosťami a v týchto zariadeniach,

               ‒alebo opatrenia zavedené v záujme udržateľného hospodárenia so zdrojmi vrátane vody (priemerné využívanie vody a zdroje dodávok vody).

               3.Prebiehajúce projekty

               Prebiehajúce projekty, ktoré majú značný vplyv na rozvoj dotknutých území vrátane udržateľného rozvoja daného územia (energia z obnoviteľných zdrojov, náležité hospodárenie s prírodnými zdrojmi).

               4.Ďalšie relevantné informácie

               Všetky informácie umožňujúce posúdiť činnosť miestnych hospodárskych subjektov, ktorých sa dohoda týka, ako napríklad sociálna zodpovednosť podnikov („corporate social responsibility“).

               Ako sa uvádza v korešpondencii medzi Komisiou a veľvyslanectvom Marockého kráľovstva zo 6. decembra 2018, Maroko zavedie mechanizmus na zhromažďovanie informácií o vývoze, na ktorý sa vzťahuje dohoda o pridružení zmenená výmenou listov, ktorý bude systematicky a pravidelne poskytovať každý mesiac presné údaje, ktoré by Európskej únii a príslušným orgánom jej členských štátov mali umožniť, aby disponovali transparentnými a spoľahlivými informáciami o pôvode týchto vývozov do Únie, a to podľa regiónov.

               5.Informácie poskytnuté Európskou úniou

               Informácie o obchode s konkrétnymi výrobkami vyvezenými do Maroka podľa druhu výrobku, objemu a hodnoty a, ak sú k dispozícii, aj informácie o ich výrobe.

                     (1)

                        „Správa o prínosoch rozšírenia colných preferencií na výrobky s pôvodom v Západnej Sahare pre obyvateľstvo Západnej Sahary a o konzultácii tohto obyvateľstva“, uverejnená 11.6.2018, SWD (2018) 346 final.


               EURÓPSKA KOMISIA
            V Bruseli18. 9. 2020
            COM(2020) 570 final
            2020/0261(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Medzinárodnej organizácii pre vinič a víno (OIV)

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Únie na valnom zhromaždení Medzinárodnej organizácie pre vinič a víno (ďalej len „OIV“) 27. novembra 2020 v súvislosti s pripravovaným prijatím uznesení OIV, ktoré môžu mať právny účinok na právo Únie.

               2.Kontext návrhu

               2.1.Osobitné postavenie EÚ v rámci OIV

               Medzi 47 krajín, ktoré sú v súčasnosti členmi OIV, patrí aj 20 členských štátov Únie. EÚ nie je členom OIV. OIV však od 20. októbra 2017 udelila Únii osobitné postavenie stanovené v článku 4 rokovacieho poriadku OIV, ktoré jej umožňuje podieľať sa na činnosti výborov, podvýborov a expertných skupín a zúčastňovať sa na zasadnutiach valného zhromaždenia a výkonného výboru.

               2.2.OIV

               Medzinárodná organizácia pre vinič a víno (OIV) je medzivládna vedecko-technická organizácia pôsobiaca v sektore viniča, vína, nápojov na báze vína, stolového hrozna, hrozienok a ostatných výrobkov z viniča. Cieľom OIV je i) informovať o opatreniach, ktoré umožňujú zohľadňovať záujmy výrobcov, spotrebiteľov a iných zúčastnených strán v sektore vinohradníckych a vinárskych výrobkov, ii) pomáhať iným medzinárodným organizáciám zapojeným do normalizačných činností a iii) prispievať k medzinárodnej harmonizácii existujúcich postupov a noriem.

               2.3.Pripravovaný akt OIV

               Najbližšie valné zhromaždenie OIV sa bude konať 27. novembra 2020 v Paríži. V tejto súvislosti a na základe diskusií v rámci videokonferencií expertnej skupiny, ktoré sa konali v júni 2020, možno očakávať, že počas valného zhromaždenia budú na prijatie predložené tieto uznesenia s právnym účinkom na právo Únie:

               –návrh uznesenia OENO-TECHNO 19-659, ktorým sa aktualizujú zodpovedajúce enologické postupy; návrhy uznesení OENO-TECHNO 17-614A, 17-614B a 18-634, ktorými sa stanovujú nové enologické postupy. V súlade s článkom 80 ods. 3 písm. a) a článkom 90 ods. 2 nariadenia (EÚ) č. 1308/2013
                  1
                budú mať tieto uznesenia právny účinok na právo Únie,

               –návrh uznesenia OENO-MICRO 16-594B, ktorým sa stanovuje nový enologický postup. V súlade s článkom 80 ods. 3 písm. a) a článkom 90 ods. 2 nariadenia (EÚ) č. 1308/2013 bude mať toto uznesenie právny účinok na právo Únie,

               –návrh uznesenia OENO-SPECIF 18-643, ktorým sa stanovuje monografia na určenie špecifikácií identifikácie absorpčných styrén-divinylbenzénových častíc, návrh uznesenia OENO-SPECIF 18-644, ktorým sa stanovujú špecifikácie identifikácie síranu vápenatého, a návrh uznesenia OENO-SPECIF 18-645, ktorým sa stanovuje metóda stanovenia priemernej molekulovej hmotnosti polyaspartátu draselného. V súlade s článkom 80 ods. 3 písm. a) a článkom 90 ods. 2 nariadenia (EÚ) č. 1308/2013 a článkom 9 delegovaného nariadenia Komisie (EÚ) 2019/934
                  2
                budú mať tieto uznesenia právny účinok na právo Únie,

               –návrhy uznesení OENO-SCMA 17-618 a 17-620, ktorými sa stanovujú nové analytické metódy. V súlade s článkom 80 ods. 3 písm. a) a článkom 80 ods. 5 nariadenia (EÚ) č. 1308/2013 budú mať tieto uznesenia právny účinok na právo Únie.

               Na základe doterajších skúseností možno očakávať, že program valného zhromaždenia OIV sa ešte spresní a že sa doň zaradia aj ďalšie uznesenia s právnym účinkom na právo Únie. S cieľom zabezpečiť efektívnosť činnosti valného zhromaždenia a súčasne dodržiavať pravidlá zmlúv Komisia včas doplní alebo zmení tento návrh, aby Rade umožnila zaujať pozíciu, ktorá sa má zaujať v prípade týchto uznesení.

               3.Pozícia, ktorá sa má zaujať v mene Únie

               Návrhy uznesení, ktoré budú predložené na hlasovanie na najbližšom valnom zhromaždení OIV, boli predmetom rozsiahlych diskusií medzi vedeckými a technickými expertmi v sektore vinohradníctva a vinárstva. Prispievajú k medzinárodnej harmonizácii vinohradníckych a vinárskych noriem a zriaďujú rámec zabezpečujúci spravodlivú súťaž v obchode s výrobkami sektora vinohradníctva a vinárstva. Mali by sa preto podporiť.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Článok 218 ods. 9 ZFEÚ sa uplatňuje bez ohľadu na to, či je Únia členom predmetného orgánu alebo zmluvnou stranou dohody
                  3
               .

               Pojem „akty s právnym účinkom“ zahŕňa akty, ktoré majú právny účinok na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  4
               .

               4.1.2.Uplatnenie na tento prípad

               Medzinárodná organizácia pre vinič a víno (OIV) je medzivládna vedecko-technická organizácia pôsobiaca v sektore viniča, vína, nápojov na báze vína, stolového hrozna, hrozienok a ostatných výrobkov z viniča. Medzi 47 krajín, ktoré sú v súčasnosti členmi OIV, patrí aj 20 členských štátov Únie. EÚ nie je členom OIV. OIV však od 20. októbra 2017 udelila Únii osobitné postavenie stanovené v článku 4 rokovacieho poriadku OIV, ktoré jej umožňuje podieľať sa na činnosti výborov, podvýborov a expertných skupín a zúčastňovať sa na zasadnutiach valného zhromaždenia a výkonného výboru.

               Podľa nariadenia Európskeho parlamentu a Rady (EÚ) č. 1308/2013 a delegovaného nariadenia Komisie (EÚ) 2019/934 majú niektoré uznesenia, ktoré prijala a uverejnila OIV, právny účinok na právo Únie. Rada by teda mala prijať pozíciu Únie týkajúcu sa uvedených uznesení v súvislosti so záležitosťami v jej právomoci a členské štáty, ktoré sú členmi OIV, by ju mali vyjadriť na zasadnutiach OIV, konajúc spoločne v záujme Únie.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ pripravovaných návrhov uznesení sa týka harmonizácie vinohradníckych a vinárskych noriem, a teda aj vykonávania spoločnej poľnohospodárskej politiky. Hmotnoprávnym základom navrhovaného rozhodnutia je preto článok 43 ZFEÚ.

               4.3.Záver

               Právnym základom navrhovaného rozhodnutia by mal byť článok 43 v spojení s článkom 218 ods. 9 ZFEÚ.

               5.Uverejnenie pripravovaného aktu

               Neuplatňuje sa

               2020/0261 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Medzinárodnej organizácii pre vinič a víno (OIV)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Medzinárodná organizácia pre vinič a víno (OIV) preskúma a na svojom najbližšom valnom zhromaždení 27. novembra 2020 prípadne prijme uznesenia, ktoré budú mať právny účinok na účely článku 218 ods. 9 ZFEÚ.

               (2)Únia nie je členom OIV. OIV však 20. októbra 2017 udelila Únii osobitné postavenie stanovené v článku 4 rokovacieho poriadku OIV.

               (3)Členmi OIV je 20 členských štátov EÚ. Tieto členské štáty majú možnosť navrhovať zmeny návrhov uznesení OIV a budú vyzvané, aby na najbližšom valnom zhromaždení OIV 27. novembra 2020 prijali niektoré návrhy uznesení OIV.

               (4)Rada by teda mala prijať pozíciu Únie týkajúcu sa uvedených uznesení v súvislosti so záležitosťami v jej právomoci a členské štáty, ktoré sú členmi OIV, by ju mali vyjadriť na zasadnutiach OIV, konajúc spoločne v záujme Únie.

               (5)Podľa nariadenia Európskeho parlamentu a Rady (EÚ) č. 1308/2013
                  5
                a delegovaného nariadenia Komisie (EÚ) 2019/934
                  6
                budú mať niektoré uznesenia, ktoré prijala a uverejnila OIV, právny účinok.

               (6)V článku 80 ods. 3 písm. a) nariadenia (EÚ) č. 1308/2013 sa stanovuje, že Komisia má pri povoľovaní enologických postupov prihliadať na enologické postupy a analytické metódy, ktoré odporučila a uverejnila OIV.

               (7)V článku 80 ods. 5 nariadenia (EÚ) č. 1308/2013 sa uvádza, že pri stanovovaní analytických metód na určenie zloženia výrobkov sektora vinohradníctva a vinárstva má Komisia vychádzať z akýchkoľvek príslušných metód odporúčaných a uverejnených organizáciou OIV, pokiaľ nie sú neúčinné alebo nevhodné z hľadiska cieľa, ktorý Únia sleduje.

               (8)V článku 90 ods. 2 nariadenia (EÚ) č. 1308/2013 sa stanovuje, že výrobky sektora vinohradníctva a vinárstva dovážané do Únie sa majú vyrábať v súlade s enologickými postupmi, ktoré Únia povolila podľa uvedeného nariadenia, alebo sa pred udelením takého povolenia majú vyrábať v súlade s enologickými postupmi, ktoré odporučila a uverejnila OIV.

               (9)V článku 9 ods. 1 delegovaného nariadenia (EÚ) 2019/934 sa stanovuje, že ak Komisia nestanovila špecifikácie čistoty a identifikácie látok používaných v rámci enologických postupov, uplatňujú sa špecifikácie, ktoré sa uvádzajú v časti A tabuľke 2 stĺpci 4 prílohy I k uvedenému nariadeniu a ktoré odkazujú na dokumenty kódexu OIV.

               (10)Návrhom uznesenia OENO-TECHNO 19-659 sa aktualizujú zodpovedajúce enologické postupy. Návrhmi uznesení OENO-TECHNO 17-614A, 17-614B a 18-634 sa stanovujú nové enologické postupy. V súlade s článkom 80 ods. 3 písm. a) a článkom 90 ods. 2 nariadenia (EÚ) č. 1308/2013 budú mať tieto uznesenia právny účinok.

               (11)Návrhom uznesenia OENO-MICRO 16-594B sa stanovuje nový enologický postup. V súlade s článkom 80 ods. 3 písm. a) a článkom 90 ods. 2 nariadenia (EÚ) č. 1308/2013 bude mať toto uznesenie právny účinok.

               (12)Návrhmi uznesení OENO-SPECIF 18-643, 18-644 a 18-645 sa stanovujú špecifikácie identifikácie určitých látok používaných pri enologických postupoch. V súlade s článkom 80 ods. 3 písm. a) a článkom 90 ods. 2 nariadenia (EÚ) č. 1308/2013 a článkom 9 delegovaného nariadenia (EÚ) 2019/934 budú mať tieto uznesenia právny účinok.

               (13)Návrhmi uznesení OENO-SCMA 17-618 a 17-620 sa stanovujú nové analytické metódy. V súlade s článkom 80 ods. 3 písm. a) a článkom 80 ods. 5 nariadenia (EÚ) č. 1308/2013 budú mať tieto uznesenia právny účinok.

               (14)Uvedené návrhy uznesení boli predmetom rozsiahlych diskusií medzi vedeckými a technickými expertmi v sektore vinohradníctva a vinárstva. Prispievajú k medzinárodnej harmonizácii vinohradníckych a vinárskych noriem a zriaďujú rámec zabezpečujúci spravodlivú súťaž v obchode s výrobkami sektora vinohradníctva a vinárstva. Mali by sa preto podporiť.

               (15)S cieľom umožniť potrebnú flexibilitu počas rokovaní pred zasadnutím valného zhromaždenia OIV by sa členské štáty, ktoré sú členmi OIV, mali splnomocniť na vyjadrenie súhlasu so zmenami v uvedených uzneseniach za predpokladu, že uvedené zmeny nemenia podstatu týchto uznesení,

               PRIJALA TOTO ROZHODNUTIE:

               Článok 1

               Pozícia Únie je uvedená v prílohe a vyjadria ju na valnom zhromaždení OIV 27. novembra 2020 členské štáty, ktoré sú členmi OIV, konajúc spoločne v záujme Únie.

               Článok 2

               1.V prípade, že pozíciu uvedenú v článku 1 môžu ovplyvniť nové vedecké alebo technické informácie predložené pred zasadnutiami OIV alebo počas týchto zasadnutí, členské štáty Únie, ktoré sú členmi OIV, požiadajú o odloženie hlasovania na zasadnutí valného zhromaždenia OIV dovtedy, kým sa na základe nových skutočností neurčí pozícia Únie.

               2.Členské štáty, ktoré sú členmi OIV a konajú spoločne v záujme Únie, môžu na základe spoločnej dohody, a to predovšetkým priamo na mieste a bez ďalšieho rozhodnutia Rady, ktorým sa stanoví pozícia Únie, súhlasiť so zmenami návrhov uznesení uvedených v prílohe, ktorými sa nemení podstata príslušných uznesení.

               Článok 3

               Toto rozhodnutie je určené členským štátom.

               V Bruseli

                     Za Radu

                     predseda

                     (1)

                        Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).

                     (2)

                        Delegované nariadenie Komisie (EÚ) 2019/934 z 12. marca 2019, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o vinohradnícke oblasti, v ktorých sa môže zvýšiť obsah alkoholu, povolené enologické postupy a obmedzenia uplatniteľné na výrobu a konzervovanie vinárskych výrobkov, minimálny percentuálny podiel alkoholu pri vedľajších produktoch a ich zneškodňovanie a zverejňovanie dokumentov OIV (Ú. v. EÚ L 149, 7.6.2019, s. 1 – 52).

                     (3)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, bod 64.

                     (4)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (5)

                        Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).

                     (6)

                        Delegované nariadenie Komisie (EÚ) 2019/934 z 12. marca 2019, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o vinohradnícke oblasti, v ktorých sa môže zvýšiť obsah alkoholu, povolené enologické postupy a obmedzenia uplatniteľné na výrobu a konzervovanie vinárskych výrobkov, minimálny percentuálny podiel alkoholu pri vedľajších produktoch a ich zneškodňovanie a zverejňovanie dokumentov OIV (Ú. v. EÚ L 149, 7.6.2019, s. 1).

    ---documentbreak---

               EURÓPSKA KOMISIA
            V Bruseli18. 9. 2020
            COM(2020) 570 final
            PRÍLOHA
            k
            návrhuROZHODNUTIA RADY
            o pozícii, ktorá sa má zaujať v mene Európskej únie v Medzinárodnej organizácii pre vinič a víno (OIV)

               PRÍLOHA

               S výhradou všetkých budúcich preskúmaní na základe nového vývoja členské štáty konajúce spoločne v záujme Únie podporia len tieto návrhy uznesení na úrovni 7, ktoré sa týkajú enologických postupov, špecifikácií čistoty a identifikácie látok používaných pri enologických postupoch a analytických metód na stanovenie zloženia produktov sektora vinohradníctva a vinárstva:

               –OENO-TECHNO 17-614A – Spracovanie muštov s použitím adsorpčných styrén-divinylbenzénových častíc,

               –OENO-TECHNO 17-614B – Spracovanie vín s použitím adsorpčných styrén-divinylbenzénových častíc,

               –OENO-TECHNO 18-634 – Spracovanie hrozna s použitím pulzných elektrických polí – (PEF),

               –OENO-TECHNO 19-659 – Aktualizácia k hárku 3.3.14. Spracovanie s použitím celulózových gúm (karboxymetylcelulóza),

               –OENO-MICRO 16-594B – Eliminácia voľne žijúcich mikroorganizmov v muštoch kontinuálnymi vysokotlakovými procesmi (ultravysokotlaková homogenizácia – UHPH),

               –OENO-SPECIF 18-643 – Monografia o adsorpčných styrén-divinylbenzénových časticiach,

               –OENO-SPECIF 18-644 – Monografia o sírane vápenatom,

               –OENO-SPECIF 18-645 – Metóda stanovenia priemernej molekulovej hmotnosti polyaspartátu draselného,

               –OENO-SCMA 17-618 – Kvantifikácia glukózy, kyseliny jablčnej, kyseliny octovej, kyseliny fumarovej, kyseliny šikimovej a kyseliny sorbovej pomocou kvantitatívnej jadrovej magneticko-rezonančnej spektrometrie (1H NMR),

               –OENO-SCMA 17-620 – Stanovenie alkylfenolov vo vínach pomocou plynovej chromatografie s hmotnostnou spektrometriou (GC-MS alebo GC-MS/MS).